open-index/open-wikipedia-markdown huggingface dataset:
מבחן לוקאס-להמר למספרי מרסן

במתמטיקה, **מבחן לוקאס להמר** הוא מבחן ראשוניות ל**[[מספר מרסן|מספרי מרסן]]**. המבחן פותח במקור בידי אדוארד לוקאס ב-1878 ולאחר מכן שופר בידי דריק הנרי להמר בשנות ה-30 של המאה העשרים. על-שם אותם שני מתמטיקאים קרוי גם מבחן ראשוניות כללי, מבחן לוקאס-להמר.

המבחן מחשב בצורה מהירה את האיבר ה-2^{p-2} בסדרת לוקאס V(4,1) ובודק האם הוא שקול ל-0 מודולו M (כאשר M=2^p-1 הוא המספר שצריך לבדוק את ראשוניותו).

## המבחן
נתונים מספר ראשוני 2, ומספר מרסן המתאים לו, \ M=2^p-1. המשימה היא לבדוק האם M ראשוני. נגדיר סדרה \ s_i ברקורסיה:  \ s_0=4, ולכל \ i>0 מוגדר \ s_i=s_{i-1}^2-2.

**משפט**. המספר M הוא ראשוני אם ורק אם \ s_{p-2}\equiv 0\pmod{M}.

זהו מבחן יעיל ביותר, והוא משמש עד היום לבדיקת ראשוניות של מספרי מרסן. החישוב מבוצע כולו מודולו M, ודורש כ- p פעולות של העלאה בריבוע מודולריות. בייצוג בינארי אלו פעולות מהירות יחסית: הריבוע האמיתי של מספר מתקבל מסיכום ההזזות שלו כלפי מעלה, וחישוב השארית מודולו M מהיר במיוחד מכיוון ש- \ 2^p\equiv 1 \pmod{M}, כך שתוצאת ההעלאה בריבוע מודולו M היא סכום שתי המחציות בריבוע שהתקבל. בסך הכול מדובר בכ- \ p^3 \approx (\log(M))^3 פעולות בינאריות, מהיר יותר ממבחני הראשוניות האחרים כדוגמת אלגוריתם מילר-רבין הנחשב למהיר ביותר.

## תמצית הוכחת המשפט
נסתפק כאן בסקירה של ההוכחה לכיוון אחד של המשפט: אם M ראשוני, אז \ s_{p-2}\equiv 0 \pmod{M}.

מכיוון ש-p אי-זוגי, \ 2^p-1\equiv 1\pmod{3} ולכן M הוא שארית ריבועית מודולו 3. אבל \ M\equiv -1 \pmod{4}, ולכן משפט ההדדיות הריבועית מבטיח כי 3 איננו שארית ריבועית מודולו M. מכיוון שכך, סיפוח השורש הריבועי x של 3 לשדה \ \mathbb{Z}/M\mathbb{Z} יוצר את השדה הסופי מסדר \ M^2. בשדה הזה, נסמן \ \alpha = 2+x.

כעת קל להווכח (באינדוקציה) ש- \ s_i = \alpha^{2^i}+\alpha^{-2^i}, ובסופו של דבר \ s_{p-2}=0 אם ורק אם \ \alpha^{2^{p-1}}=\alpha^{\frac{M+1}{2}}=-1. מכיוון שהשדה בעל מאפיין M, מתקיים \ \alpha^M=2^M+x^M=2+3^\frac{M-1}{2}x=2-x=\alpha^{-1}, כלומר \ \alpha^\frac{M+1}{2}=\pm 1. כדי להשלים חלק זה של ההוכחה, יש להראות שלשורש \ 2^{-\frac{3M-1}{4}}(1+x) של \ \alpha אין, בתורו, שורש ריבועי.

הכיוון ההפוך דומה, אלא שבמקום השדה בגודל \ M^2 יש לחשב בשדה בגודל \ Q^2 כאשר Q הוא גורם ראשוני של M שעבורו 3 איננו שארית ריבועית.

## ראו גם
* מבחן לוקאס-להמר הכללי

## לקריאה נוספת

Richard Crandall and Carl Pomerance (2001). Prime Numbers: A Computational Perspective, 1st edition, Springer. . Section 4.2.1: The Lucas-Lehmer test, pp.167–170.


## קישורים חיצוניים
* 


* GIMPS (The Great Internet Mersenne Prime Search)
* A proof of Lucas-Lehmer test


קטגוריה:מבחני ראשוניות
לוקאס-להמר למספרי מרסן
קטגוריה:הוכחות
רטריבר חלק-שיער

**רטריבר חלק-השיער** (אנגלית: **Flat-Coated Retriever**) הוא זן של כלב המאופיין בפרווה שחורה, חלקה ומבריקה.

רטריבר חלק-השיער הוא כלב ציד פופולרי ומצטיין בתערוכות. משלהי המאה ה-20 עלתה קרנו ככלב שעשועים. מוצא הגזע במערב אירופה, במיוחד מאזורי אנגליה ודנמרק. כלבים מגזע זה מתאפיינים בתכונות כמו אנרגטיות, עצמאות, אומץ, חוסר אגרסיביות, חביבות, חברותיות, אדיבות ועוד. בשל תכונותיהם אלו, כלבים מגזע זה מתאימים לתפקידי חילוץ, הצלה, הנחיית עיוורים, וכן משמשים ככלבי ציד וככלבי משפחה. גובהו הממוצע של גזע זה נע בין 56–61 ס"מ, ומשקלו עשוי לנדוד בין 25–40 ק"ג.

## קישורים חיצוניים

* 

קטגוריה:הקבוצה השמינית של הפדרציה הבין-לאומית לכלבנות
קטגוריה:הקבוצה השלישית של מועצת הכלבנות האוסטרלית הלאומית
קטגוריה:הקבוצה הראשונה של מועדון הכלבים הקנדי
קטגוריה:גזעי כלבים
גילי בן אוזיליו

**גילי בן אוזיליו** (18 בינואר 1963 – 6 בינואר 2009) הייתה שחקנית תיאטרון, קולנוע וטלוויזיה ישראלית.

## קריירה
גילי בן אוזיליו למדה משחק בבית הספר הגבוה לאמנויות הבמה בית צבי וסיימה את לימודיה בשנת 1987.
בסיום לימודיה שיחקה בסרטה של איילת מנחמי ״עורבים", אחר כך בתיאטרון החאן עד שנת 1989, בין היתר בתפקיד ונדלה ב"האביב מתעורר", סטפני ב"נולדו אשמים", שרה ב"ינתי פרזי", ומרים ב"מי תהום".

לאחר שעזבה את תיאטרון החאן שיחקה בתיאטרון הבימה בהצגות רבות ובהן: "ליל העשרים" (בתפקיד שפרה), "ביבר הזכוכית" (בתפקיד לורה), "היפוליטוס" (בתפקיד ארטמיס) ו"שלוש אחיות" (בתפקיד אירינה).

בשנת 1995 עזבה את תיאטרון הבימה ושבה לשחק בתיאטרון החאן בין היתר בהצגות "הבתולה מלודמיר" (בתפקיד הבתולה), "אנה גלקתיה" (בתפקיד ספורטה), "הנסיכה איבון" (בתפקיד איבון).
כמו כן שיחקה בהצגה "פרגודים" בתיאטרון הבימה בשנת 2003, בהצגה "שלומית" (בתפקיד הרודיה) בתיאטרון המעבדה בשנת 2005, ובהצגה "נתניה" (בתפקיד שולמית) בתיאטרון הקאמרי. בתפקידה האחרון החל מקיץ 2008 הופיעה בתפקיד הראשי במחזה "ירמה" בתיאטרון אנסמבל הרצליה.

בטלוויזיה שיחקה במשך שתי עונות בסדרה "הילדים מגבעת נפוליאון" בתפקיד יעל לוין, אמא של יובל.

בן אוזיליו זכתה בפרס ידיד הבימה על תפקידה ב"ביבר הזכוכית", ובפרס ראשון בתיאטרונטו 2004 בהצגה "ככה אני פאם פאטאל".

השתתפה בסרטי הקולנוע הישראליים: "בצילו של הלם קרב", "לילה לבן", "לא בלי בתי", "כל אהבותי" ו"האסונות של נינה", ובתפקיד הראשי בסרט הטלוויזיה "רותי נעים". זמן קצר לפני מותה שיחקה בסרט "עמק תפארת". הופיעה בתוכניות הטלוויזיה: "שם נרדף", "מקומון", "101", "הילדים מגבעת נפוליאון","גבעת הירח", "הבורר".

נפטרה ב-6 בינואר 2009 ממחלת הסרטן. נקברה בקיבוץ עינת.

## חיים אישיים
בן אוזיליו הייתה נשואה ב-1987 למשך שלושה חודשים לשחקן גיל פרנק, איתו למדה בבית צבי. בהמשך הייתה נשואה לשחקן אמיתי יעיש עד לפטירתה, ולהם שתי בנות.

החל משנת 2011 מוענק פרס על שמה של בן אוזיליו.

## קישורים חיצוניים

* גילי, אתר אינטרנט המוקדש לזכרה, ובו יצירות פרי עטה, קטעי וידאו ועוד
*  - ריאיון וכתבת פרופיל עם גילי בן אוזיליו
* 
* גילי בן אוזיליו, "האלפון שלי". **[[מטעם]]**, 11, ספטמבר 2007.
* 
* 

## הערות שוליים

קטגוריה:אישים הקבורים בעינת
קטגוריה:בוגרות בית צבי
קטגוריה:בוגרי בית צבי
קטגוריה:שחקניות קולנוע וטלוויזיה ישראליות
קטגוריה:שחקני קולנוע וטלוויזיה ישראלים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:ישראליות שנפטרו מסרטן
קטגוריה:ישראלים שנפטרו מסרטן
קטגוריה:ישראליות שנולדו ב-1963
קטגוריה:ישראלים שנולדו ב-1963
קטגוריה:ישראליות שנפטרו ב-2009
קטגוריה:ישראלים שנפטרו ב-2009
מושג שסתום

**מושג שסתום** הוא מושג בתחום המשפט, המופיע בחקיקה, שלגביו הותיר המחוקק כר נרחב לפרשנות פסיקתית. שסתום הוא התקן, אשר משמש לפתיחת מעבר, לסגירת מעבר או לוויסות. מושגי השסתום מאפשרים גמישות פסיקתית והתאמת הפסיקה בהתאם לשינויים החברתיים המתרחשים במהלך הזמן. זאת, באופן משלים לחקיקת משנה, שם נתן המחוקק לרשות המבצעת אמצעים להתערב בהתאמתו של החוק למקום ולזמן.

הביקורת על שימוש יתר במושגי שסתום היא שהם גורמים, למעשה, לחוסר ודאות משפטי, ולמעשה הפרשנות הניתנת למונחים אינה בהכרח הפרשנות החברתית המקובלת אלא פרשנות המונחית על ידי עולם הערכים של השופט המכריע באותו דיון קונקרטי.

לעיתים מחליט המחוקק לצמצם את אי הוודאות שיוצר מושג שסתום, ומעניק לו הגדרה בחקיקה. כך, למשל, המושג "תושב ישראל", שלו חשיבות ניכרת בפקודת מס הכנסה ובחוק הביטוח הלאומי, הופיע בחוקים אלה ללא כל הגדרה, ומשמעותו נוצרה בפסיקה בלבד. בתחילת 2003 שינה המחוקק את טעמו, ותיקן שני חוקים אלה כך שנוספו בהם כללים מפורטים יותר לבחינת היותו של אדם תושב ישראל.

**דוגמאות בולטות למושגי שסתום:**
* **[[סבירות]]** - המונח מקובל במספר ענפי משפט. כך, למשל, במשפט המנהלי. החוק לא יכול לקבוע הנחיות מפורשות לכל מקרה ומקרה שרשות ציבורית צריכה לקבל לגביו החלטות, אך החלטותיה צריכות להיות ב**[[עילת הסבירות|מתחם הסבירות]]**. בענפים אחרים של המשפט, כמו דיני הנזיקין או העונשין קבועים מונחים כמו "זמן סביר" או "האדם הסביר" (או, לעיתים, "אדם מן היישוב"). הגדרת עוולת הרשלנות בפקודת הנזיקין נפתחת במילים "עשה אדם מעשה שאדם סביר ונבון לא היה עושה באותן נסיבות".
* **[[תום לב|עקרון תום הלב]]** - אדם הפועל בתום לב עושה זאת מתוך הנחה שהוא אינו פוגע באדם אחר. המונח מקובל בעיקר בדיני החוזים, אך גם בדיני הנזיקין והקניין.
* **[[תקנת הציבור]]** (הדוקטרינה המקבילה בדין זר היא Public policy) - מונח המופיע במגוון חוקים ומוכר על ידי בית המשפט כמונח שסתום למניעת ביצוע הסכמים כשהתוצאה של אכיפת ההסכם אינה ראויה. בין השאר מופיע המונח ב, הקובע כי חוזה שנוגד את תקנת הציבור בטל, ב הקובע שניתן לבטל פסק בורר אם הוא נוגד את תקנת הציבור וב, בו ניתן לו משמעות החופפת את רעיון ההגנה מן הצדק.

## לקריאה נוספת
* גבריאלה שלו, "סוס הפרא – לאן או מה אירע לתקנת הציבור?", **[[קריית המשפט]]** ב, 2002.
* אהרן ברק, **שופט בחברה דמוקרטית**, הוצאת הספרים של אוניברסיטת חיפה, כתר הוצאה לאור, נבו הוצאה לאור, 2004, הפרק "מושגי השסתום", עמ' 248–261.

## הערות שוליים

קטגוריה:מונחים משפטיים
אבי טרמין

**אבי טרמין** (נולד ב-12 בנובמבר 1960) הוא שחקן תיאטרון וטלוויזיה ישראלי, חבר סגל השחקנים של התיאטרון הקאמרי.

## ביוגרפיה
טרמין שירת בצה"ל בלהקה צבאית. לאחר שהשתחרר מהצבא למד טרמין משחק באוניברסיטת תל אביב. הוא בוגר החוג לאמנות התיאטרון באוניברסיטה זו. הוא אחיה של הזמרת ניצה טרמין.

## קריירה

### קריירת תיאטרון
טרמין השתתף בשלושה פסטיבלי עכו. לאורך השנים שיחק בהצגות במספר תיאטראות בישראל, בהם: תיאטרון החאן (בתפקיד חנן בהצגה "הדיבוק"), תיאטרון הבימה (בתפקיד ראשי בהצגה "אהבתו הראשונה של המורה לטבע", ובתפקיד המלך בום-דרום בהצגה "המלך מתיא הראשון"), ותיאטרון באר שבע (בהצגה "אדונן של שתי המשרתות" בתפקיד דוטורה).

מ-1988 משחק טרמין בהצגות בתיאטרון הקאמרי, ובהן: "אמא קוראז'", "הגולם", "ריצ'רד השלישי", "תיקון חצות", "מבקר המדינה", "חפץ", "קרום", "אשכבה", "עוץ לי גוץ לי", "קויאר ועדשים", "עיר הנפט", "השמים הם הגבול", "נתניה", "מותו של סוכן", "המלך ליר", "ינטל", "כנר על הגג", "האב", "זהב טורקי", "אנה", "השיבה", "כימים אחדים", "תחושת בטן" ו"זינגר".

### קריירת טלוויזיה
בשנת 1991 התארח טרמין בתוכנית הילדים "מסיבת גן" בתור סופר. בין השנים 1994-1997 גילם את דמותו של ציון ("ג'חנון") בקומדיית המצבים הישראלית "איצ'ה", לצד ספי ריבלין ועליזה רוזן.

ב-1997 גילם את ברני, הדינוזאור הגדול והסגול שאוהב ילדים, בתוכנית "החברים של ברני". בשנת 1999 השתתף כשחקן אורח בסדרת הטלוויזיה הישראלית "20 פלוס".

טרמין השתתף בסדרת הטלוויזיה "מבקר המדינה" בתפקיד "שרשור"; בסדרה "זומזום" ב-Yes הטלוויזיה בלוויין (2006) בתפקיד חמו, בסדרה "עספור" (2010) בתפקיד ממן ובסדרה "יום האם" (2012) בתפקיד יואל.

## קישורים חיצוניים

* אבי טרמין, באתר התיאטרון הקאמרי

קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:חברי להקות צבאיות ישראליות
קטגוריה:בוגרי אוניברסיטת תל אביב
קטגוריה:ישראלים שנולדו ב-1960
מאמן השנה של ה-BBC

תואר **מאמן השנה של ה-BBC** הוא תואר שמוענק למאמן שפעל בבריטניה, והצטיין במיוחד בשנה זו. את הפרס הראשון קטף סר אלכס פרגוסון ב-1999.

## הזוכים
* 1999 -  אלכס פרגוסון
* 2000 -  יורגן גרובלר 
* 2001 -  סוון גוראן אריקסון
* 2002 -  ארסן ונגר
* 2003 -  קלייב וודוארד
* 2004 -  ארסן ונגר (2)
* 2005 -  ז'וזה מוריניו
* 2006 -  דניאל אנדרסון
* 2007 -  אנצו קלצגה
* 2008 -  דייב בריילספורד
* 2009 -  פאביו קאפלו
* 2010 -  קולין מונטגומרי
* 2011 -  אנדי פלאואר
* 2012 -  דייב בריילספורד (2)
* 2013 -  וורן גטלנד
* 2014 -  פול מקגינלי
* 2015 -  מייקל אוניל
* 2016 -  קלאודיו ראניירי
* 2017 -  בנקה בלומקויסט,  סטפן מגואיר,  כריסטיאן מלקולם   
* 2018 -  גארת' סאות'גייט
* 2019 -  ג'ון בלאקי
* 2020 -  יורגן קלופ
* 2021 -  גארת' סאות'גייט (2)
* 2022 -  סרינה ויכמן
* 2023 -  ז'וזפ גוארדיולה
* 2024 -  ג'ני מדוז,  טרבור פיינטר

קטגוריה:פרסי ספורט בריטיים
קטגוריה:פרסי כדורגל
יוסף בס

[שמאל|ממוזער|250px|"[מיהו יהודי?" - קריקטורה של יוסף בס בכניסה למוזיאון הישראלי לקריקטורה ולקומיקס בחולון]]
**יוסף בס** (5 במאי 1908 – 1995) היה קריקטוריסט נודע בתקופת היישוב ובתקופת ראשית המדינה, וכן צייר כרזות, צייר תפאורות לתיאטרון ומעצב מדליות.

## ביוגרפיה
יוסף בס נולד בשנת 1908 בלבוב שבגליציה (לימים בפולין). ב-1936 עלה לארץ ישראל. למד אדריכלות בטכניון בחיפה. לאחר סיום לימודיו בשנת 1940 עבד כאדריכל ויחד עם זאת החל לפרסם קריקטורות בעיתון הארץ והפך לקריקטוריסט הקבוע של העיתון במשך כ-30 שנה. הקריקטורות שלו שפורסמו תחת הכותרת "הימים הללו" כיסו את כל תקופת מלחמת העולם השנייה והשואה, ובהמשך תקופת המאבק בבריטים ומלחמת העצמאות.
החל במחצית השנייה של שנות ה-30 הוציא לאור עיתון סאטירי בשם 'סיכות', בעריכת יעקב רזניק.

במלחמת העצמאות ולאחריה שירת יוסף בס כקצין ההסברה הראשון של משטרת ישראל ולאחר מכן שב למדורו ב"הארץ" והמשיך בו עד לסוף שנות השבעים. במקביל הקים משרד פרסום. זכה בפרסים עבור כרזות שצייר עבור מרכז ההסברה. כמו כן עיצב מדליות ממלכתיות וצייר תפאורות להצגות תיאטרון. ביקורות התיאטרון של ד"ר חיים גמזו לוו באיורי דיוקנאות השחקנים פרי מכחולו של יוסף בס. בס צייר איורים לספרים רבים, ביניהם ספרי ילדים. הקריקטורות שפרסם יוסף בס ב"הארץ" יצאו לאור במספר ספרים.

ליוסף בס היה קו דק ועדין והיטיב לצייר דיוקנאות. בעיקר אהב לצייר את דמותו של דוד בן-גוריון, בעין ביקורתית אך אוהדת. הקריקטורות של בס על דוד בן-גוריון לוקטו בספרו " הזקן והעם" שהופיע בשנת 1961.

בס חידש את המילה "מונית".

## מספריו
***על ימין ועל שמאל**, הוצאת סכות, 1942.
* **הימים הללו**, הוצאת מצפה, 1944.
* **עבדים היינו...**, הוצאת מסדה, תש"ט.
* **היו זמנים**, הוצאת מצפן, 1952.
* **יהיה טוב**, 1955.
* **השנים הללו 1947 - 1959**, הוצאת מסדה, 1959.
* **הזקן והעם**, הוצאת המדפיס האזרחי, 1961.
* **מדינה זה לא צחוק**, 1968.
* **דיין בעין הקריקטורה**, הוצאת א. לוין אפשטיין, 1969.
* **היה טוב**, הוצאת יוחי, 1979.

## קישורים חיצוניים
* 
* יוסף בס באתר המוזיאון הישראלי לקריקטורה ולקומיקס (ביוגרפיה מפורטת)
* 
* 
* 
* 

## הערות שוליים

קטגוריה:קריקטוריסטים ישראלים
קטגוריה:אנשי העלייה החמישית
קטגוריה:סגל הארץ

קטגוריה:ישראלים שנולדו ב-1908
קטגוריה:ישראלים שנפטרו ב-1995
נוכל (מבוכים ודרקונים)

**נוכל** (באנגלית: **Rogue**) או ** גנב** (**Thief**) הוא אחד ממקצועות השחקן הבסיסים במשחק התפקידים "מבוכים ודרקונים" על מהדורותיו השונות. כשרונותיו העיקריים של הגנב הם יכולת ההתגנבות שלו ואמצעי התחבולה שלו עקב היותו חשאי וזריז. בנוסף, הוא גם טוב בהתקנת מלכודות, ניטרולן, פריצת מנעולים והתקפה מפתיעה.

למרות השם שניתן לדמות זו, לא כל הדמויות הזריזות והחמקניות מסוג זה הן גנבים. מרגלים, למשל, מתאפיינים בתכונות החמקניות והחשאיות הנחשבים כשייכים למקצוע הנוכלות, אף על פי שאינם גנבים.

## מאפיינים
לנוכלים יכולת למידה רבה, כך הם יכולים להתמקד ברכישת מיומנויות רבות יותר ביחס למקצועות קרביים אחרים. נוכל יכול להנחית מכה חזקה באופן פתאומי על יריבו או לתת חבטה ב"עקב אכילס" ולגרום נזק רב הרבה יותר על אף שכוחו הפיזי אינו גדול. נוכלים אינם יכולים להטיל לחשים וקסמים, אך הם יכולים להשתמש במגילות ובחפצים קסומים אחרים. זריזות חשובה מאוד לנוכל, משום שהיא משפיעה על המיומנות. נוסף על כך, נוכל לא נוהג לעטות שריון כבד שיספק לו הגנה משום שהדבר גורם לו להיות פחות זריז ומכביד עליו. תבונה חשובה גם היא, שכן הנוכל זוכה ליותר נקודות מיומנות בזכותה.

בניגוד לחלק מבעלי מקצוע אחרים, הנוכלים אינם מרגשים חיבה גדולה כלפי נוכלים אחרים ואינם משתפים איתם פעולה באופן מובהק, אלא רק למדו שלא כדאי לסמוך על נוכלים אחרים אפילו יותר מכל אחד אחר.

נוכל בדרך כלל מתמקד בכלי נשק המאפשרים התגנבות שקטה כגון אקדח, קשת ופגיון.
נוכלים עשויים להשתמש בשריונות קלים אשר לא יפריעו להם לנוע, אך לרוב לא ישתמשו במגינים.

## לקריאה נוספת
* בעברית - ספר הבסיס של פאת'פיינדר בעולמות פראיים
* באנגלית - ספר החוקים לשחקן של מבוכים ודרקונים מהדורה חמישית

קטגוריה:מבוכים ודרקונים
נבחרת טורקמניסטן בכדורגל

**נבחרת טורקמניסטן בכדורגל** היא נבחרת הכדורגל הלאומית של טורקמניסטן.

הנבחרת מעולם לא העפילה לגביע העולמי. בשנת 2004, חוללה הנבחרת הפתעה גדולה כאשר העפילה לגביע אסיה. בטורניר זה, השיגה רק נקודה אחת ולא העפילה לסיבוב השני.

## כל [[גביע העולם בכדורגל|גביעי העולם]]
*1930 עד 1994 - לא נרשמה. הייתה חלק מברית המועצות.
*1998 עד 2026 - לא העפילה

## כל [[גביע אסיה בכדורגל|גביעי אסיה]]

:*משחקי תיקו כוללים גם משחקים שהוכרעו בבעיטות הכרעה

## כל [[גביע האתגר של ה-AFC|גביעי האתגר של ה-AFC]]
* 2006 - לא נכנסה 
* 2008 - סיבוב ראשון 
* 2010 - מקום שני 
* 2012 - מקום שני 
* 2014 - סיבוב ראשון

## תלבושות לאורך השנים
#### ספקי ערכות

## קישורים חיצוניים

* 

## הערות שוליים

קטגוריה:טורקמניסטן: כדורגל
טורקמניסטן
רימון הלם

320px|ממוזער|רימון הלם
[שמאל|ממוזער|250px|רימון הלם [צה"לי]]
**רימון הלם** (באנגלית: **Stun Grenade** או **Flash Bang**) הוא רימון מסוג נשק אל-הרג שמתפוצץ ויוצר הבזק אור חזק ומסנוור וקול נפץ עז (גבוה מ-170 דציבלים) המסייעים לגרום לדיסאוריינטציה זמנית לחושי האויב. רימונים כאלה נפוצים בידי יחידות עילית ללוחמה בטרור וחיוניים למבצעי חילוץ בני ערובה.

רימון ההלם הומצא במקור בבריטניה והשימוש בו החל במהלך שנות ה-70 של המאה ה-20 כאשר שירות ה-SAS של הצבא הבריטי החל באותה העת להשתמש בו.

בעוד רימוני הלם נועדו להגביל את הפגיעה באנשים, רימון הלם שמתפוצץ קרוב מדי לאדם עלול לגרום לפציעות כגון אובדן שמיעה, כוויות ואף למוות. פציעות אלו יגרמו בדרך כלל כאשר רימון ההלם מתפוצץ קרוב מדי לאדם, או עקב שריפות שנגרמות כתוצאה מהפיצוץ של רימון ההלם.

רימון ההלם המצוי בידי צה"ל אינו גורם להבזק אלא רק לקול נפץ, וייעודו העיקרי הוא פיזור הפגנות.

## קישורים חיצוניים

## הערות שוליים

קטגוריה:נשק אל-הרג
קטגוריה:אמצעים לפיזור הפגנות
לעינייך בלבד (סרט)

**לעינייך בלבד** (באנגלית: **For Your Eyes Only**) הוא סרט ריגול בריטי, השנים עשר בסדרת סרטי ג'יימס בונד, שיצא ב-1981. השחקן רוג'ר מור מגלם בסרט את סוכן הביון הבריטי ג'יימס בונד.

## עלילה
הסרט נפתח בטביעתה של ספינת דייגים בריטית, המהווה מסווה לספינת ביון. על הספינה נמצא מתקן רדאר שיכול להטות את כף המאזניים במאבק הבין-גושי במלחמה הקרה. הסוכן ג'יימס בונד נשלח להשיג את המתקן לפני שישיגו אותו הרוסים, בראשותו של הגנרל הרוסי האימתני גוגול.

## שחקנים
* רוג'ר מור - ג'יימס בונד
* קרול בוקה - מלינה האבלוק
* ג'וליאן גלובר - אריסטו קריסטטוס
* חיים טופול - מילוס קולומבו
* ג'נט בראון - מרגרט תאצ'ר, ראש ממשלת בריטניה

## הפקה
צוות ההפקה היה שונה מאוד מההפקות הקודמות בסדרה. ג'ון גלן, שהיה העורך בסרטים קודמים, הפך לבמאי הסרט. בנוסף על כך, ההפקה ניסתה לעבור שינוי מנטלי, מעלילה שבה בונד מנסה להציל את העולם (כפי שקרה בסרט הקודם, מונרייקר), לעלילת מתח ריאליסטית שעוסקת במלחמה הקרה.

במקור, השחקן הראשי רוג'ר מור חתם למשחק בשלושה סרטים, ומסרט זה והלאה חתם על חוזה במיוחד לפני כל סרט. ברנארד לי נפטר בינואר 1981, לפני סוף ההפקה, ולפני שהספיק לשחק את כל הסצנות הנדרשות כראש המודיעין הבריטי. לאחר פטירתו של לי, הוחלט שלא לשכור שחקן חדש ולשנות את התסריט, כך שייראה ש-M לקח חופשה ואפשר לאחר לתפוס את מקומו.

צילומי הסרט החלו ב-2 בנובמבר 1980 בים הצפוני. צילומים נוספים נערכו ביוון, וצילומי האולפן נערכו בלונדון.

שיר הנושא לסרט מבוצע על ידי הזמרת שינה איסטון.

## הפצת הסרט
הקרנת הבכורה של הסרט התקיימה ב-24 ביוני 1981 בלונדון. זהו הסרט האחרון שהופץ על ידי יונייטד ארטיסטס.

## קישורים חיצוניים

* לעינייך בלבד, באתר MGM

קטגוריה:סרטי 1981
קטגוריה:סרטי ג'יימס בונד
קטגוריה:סרטים בריטיים
קטגוריה:סרטי המלחמה הקרה
קטגוריה:סרטי הרפתקאות
קטגוריה:סרטי מתח בריטיים
קטגוריה:סרטי יונייטד ארטיסטס
קטגוריה:סרטי מטרו גולדווין מאייר
קטגוריה:סרטי פעולה בריטיים
קטגוריה:סרטי פעולה אמריקאיים
קטגוריה:סרטי חיים טופול
מיומנות (מבוכים ודרקונים)

**מיומנות** במשחקי תפקידים, היא ייצוג של יכולות הנרכשות עם הזמן, מגוון מיומנויות, בהן הדמות עשויה להשתפר עם הזמן בכל פעם שהיא עולה דרגה. אופן היישום של מיומנויות משתנה משיטה לשיטה, וגם בין מהדורות של מבוכים ודרקונים – לדוגמה בין מהדורה חמש בה התוסף הוא קבוע בהתאם לדרגה לבין פאת'פיינדר בעולמות פראיים בה השחקן בוחר אילו מיומנויות לשפר.
## קבלת מיומנויות
אופן קבלת המיומנויות משתנה משיטה לשיטה.

### מבוכים ודרקונים מה' 5
במהדורה חמישית, יש תוסף הכשרה שמשפיע על כל המיומנויות בהן הדמות מיומנות. לא ניתן להעלות מיומנות אחת בפני עצמה, אלא לבחור באלו מיומנויות יש לדמות הכשרה. שיטה זה היא פשוטה ביותר, אך מגבילה את בחירת השחקן.

### פאת'פיינדר בעולמות פראיים
בפאת'פיינדר בעולמות פראיים, מיומנויות מהוות את עיקרי הדמות, כשכל מיומנות נמדדת לפי סוג קובייה – ניתן לשפר מיומנויות כשעולים בדרגה, בהתאם לתכונה המקושרת. שיטה זה מציעה גמישות מרבית לשחקן להתאים את הדמות, כך שגם לוחם יכול להיות מיומן 

### במהדורות ישנות
במהדורה 3.5 כל פעם כאשר דמות עולה דרגה היא מקבלת נקודות מיומנות, בעזרת נקודות אלה הדמות "רוכשת" מיומנויות אשר מייצגות את היכולות של הדמות שעקב אימון רב השתפרה בהן. כל דמות מקבלת מספר נקודות מיומנות שונה. זה תלוי במקצוע הדמות, התכונות של הדמות והגזע שלה. 
לכל מקצוע יש את המיומנויות שיש לו "פוטנציאל" בהן ולכן הוא צריך להשקיע נקודה אחת בלבד כדי לזכות במיומנות. אולם, ישנם מיומנויות שיותר קשה לו להשתפר בהן ולכן הוא צריך להשקיע שתי נקודות כדי להשתפר בה. יתר על כן, ישנן מיומנויות שהדמות כלל וכלל אינה יכולה לרכוש והן ייחודיות לדמויות העוסקות במקצועות מסוימים.

## לקריאה נוספת

* בעברית – ספר הבסיס של פאת'פיינדר בעולמות פראיים
* באנגלית – ספר החוקים לשחקן של מבוכים ודרקונים מהדורה חמישית

## הערות שוליים

קטגוריה:מבוכים ודרקונים
קטגוריה:מיומנויות
סופרגרופ

**סופרגרופ** (מאנגלית: **supergroup**) או **להקת-על** (בעבר היה מקובל בעברית המונח **להקת צמרת**) הוא מונח שהוטבע בשלהי שנות ה-60 לתיאור הרכבים מוזיקליים שהורכבו ממוזיקאים מוערכים שכבר זכו לתהילה בזכות עצמם במסגרת להקות אחרות או כאמנים עצמאיים. המונח שאב את שמו משם האלבום Super Session מ-1968 של יוצרי הרוק האמריקאים אל קופר (ממייסדי להקת דם, יזע ודמעות), מייק בלומפילד וסטפן סטילס. דוגמה מוקדמת נוספת היא להקת קרוסבי, סטילס ונאש, שהפכה מאוחר יותר לקרוסבי, סטילס, נאש ויאנג.

לאחר הצלחתה של להקת קרים של אריק קלפטון, שרק שניים מחבריה זכו לתהילה לפני הקמתה של הלהקה, החל המונח לשמש גם לתיאור להקות שהצליחו מסחרית בצורה יוצאת דופן, ללא קשר לתהילת העבר של חברי הלהקות. כיום משמש המונח גם לצורכי קידום מכירות.

הניסיון מלמד שלהקות-על אינן מחזיקות מעמד יותר מתקופה של יצירת אלבום או שניים. לפעמים הדבר נובע בשל חילוקי דעות שנוצרים בין חבריהן על רקע מאבקי אגו. להקות אחרות נוצרות כפרויקט-צד שמראש לא נועד לשרוד לאורך זמן (כמו להקת טמפל אוף דה דוג או מד סיזן). בדרך כלל, בלהקות אלו, לרוב חברי הלהקה יש כבר להקה אחרת פעילה וותיקה יותר, שפועלת במקביל.

המושג גם משמש לתיאור להקות שזכו להצלחה גם לאחר הקמתן, כגון: הביטלס, פינק פלויד, קווין, ג'נסיס ויס.

## קישורים חיצוניים

*
קטגוריה:מוזיקה
קלרה הסקיל

[שמאל|ממוזער|150px|[לוחית זיכרון על ביתה של הסקיל בווה]]
**קלרה הַסְקִיל** (ברומנית: **Clara Haskil**; 7 בינואר 1895 – 7 בדצמבר 1960) הייתה פסנתרנית קלאסית שווייצרית ילידת רומניה, בת למשפחה יהודית ספרדית.

כפרשנית מהוללת של רפרטואר מתקופת הקלאסיקה וראשית הרומנטיקה, נודעה הסקיל בעיקר בביצועים והקלטות של מוצרט. רבים ראו בה את הפרשנית הראשונה במעלה של מוצרט בזמנה. כן יצא שמה כפרשנית מעולה של בטהובן, שומאן ודומניקו סקרלטי. כמי שנחשבה לפסנתרנית מעולה של מוזיקה קאמרית, ניגנה הסקיל עם מוזיקאים ידועי שם כמו ג'ורג'ה אנסקו, אז'ן איזאיי, פבלו קזאלס וארתור גרומיו, שאיתו הופיעה בקונצרט האחרון שלה.

## קורות חייה
הסקיל נולדה בבוקרשט, רומניה במשפחה יהודית. אמה לימדה אותה לנגן וכבר בגיל חמש הופיעה וניגנה לפני אליסאבטה מלכת רומניה. בגיל 7 יצאה ללמוד בווינה אצל ריכרד רוברט (שבין תלמידיו ידועי השם היו רודולף סרקין וגיאורג סל) וכן, לזמן קצר, אצל פרוצ'ו בוזוני. היא נכנסה לקונסרבטואר של פריז בגיל עשר, באופן רשמי כדי ללמוד אצל אלפרד קורטו, אם כי רוב הדרכתה באה מלאזאר לוי ומאדאם ז'ירו-לטארז, וסיימה את לימודיה בגיל 15 עם פרס ראשון. הסקיל יצאה לסיור הופעות באירופה, אם כי הקריירה שלה נקטעה באיבה עקב אחת מהמחלות הרבות מהן סבלה במהלך חייה. בשנת 1913 הושמה בגבס בניסיון למנוע הופעת עקמת. מחלות תכופות, יחד עם פחד במה קיצוני, שהופיע בשנת 1920, מנעו אותה מלהשיג הצלחה כלכלית או ביקורתית.
[שמאל|ממוזער|250px|קברה של קלרה הסקיל ב[בית הקברות מונפרנאס בפריז]]
רק לאחר נדודים רבים, בגלל הרדיפה הגזענית של התקופה, התיישבה בשווייץ, ב-1942. רוב חייה עברו עליה בעוני. רק לאחר מלחמת העולם השנייה, בסדרת קונצרטים בהולנד בשנת 1949, החלה לזכות בתהילה שהייתה ראויה לה. כפסנתרנית, הצטיינה נגינתה בטוהר של צליל ופיסוק, שנבע אולי מכשרונה ככנרת. שקיפות ורגישות שבהשראה ציינו גם את סגנונה באופן שאין לטעות בו.

הסקיל מתה מחבלות שנגרמו לה בנפילה בתחנת רכבת בבריסל. היא הייתה אמורה לנגן בקונצרט עם ארתור גרומיו למחרת היום.

צ'ארלי צ'פלין סיפר "במשך חיי פגשתי רק שלושה גאונים: פרופסור איינשטיין, וינסטון צ'רצ'יל וקלרה הסקיל. אין לי הכשרה מוזיקלית אבל אני יכול להגיד שנגיעתה (בפסנתר) הייתה עדינה, הבעתה (המוזיקלית) הייתה נפלאה והטכניקה שלה הייתה יוצאת דופן".

## התחרות על שם הסקיל
תחרות בינלאומית לפסנתר על שם קלרה הסקיל מתקיימת כל שנתיים בעיר השווייצרית ווה, שם התגוררה הסקיל מ-1942 עד מותה. בעיר יש רחוב על שמה של הפסנתרנית.

## קישורים חיצוניים

* רות רוזנפלדר, 
* 

## הערות שוליים

קטגוריה:פסנתרנים יהודים רומנים
קטגוריה:יהודים ספרדים ברומניה
קטגוריה:פסנתרנים שווייצרים
קטגוריה:פסנתרניות יהודיות
קטגוריה:מוזיקאים יהודים שווייצרים
קטגוריה:אישים הקבורים בבית הקברות מונפרנאס
קטגוריה:אמני דקה רקורדס
קטגוריה:ילידות 1895
קטגוריה:שווייצרים שנולדו ב-1895
קטגוריה:נפטרות ב-1960
קטגוריה:נפטרים ב-1960
תורת התנודות

ממוסגר|שמאל|תנודה של דיסקה אלסטית – זהו אופן תנודה אחד מתוך מספר רב של האופנים האפשריים לדיסקה.

בפיזיקה ובניתוח מערכות, תנודה היא שינוי במצב של מערכת לאורך זמן. בדרך כלל המונח מתאר שינוי מחזורי בקירוב. המונחים "ויברציה", "רעידה" או "רטט" משמשים כדי לתאר תנודה מכנית ולעיתים אף משמשים כשם נרדף לתנודה. תנודה מתרחשת לא רק במערכות פיזיקליות אלא גם במערכות ביולוגיות ובמערכות חברתיות. 

הגורמים הבסיסיים לניתוח תנודות הם תגובת המערכת (אלסטיות למשל), כוח מאלץ (מתחיל ומקיים את התנודה) וריסון (משכך את התנודה).

ניתן לראות דוגמאות לתנודות בתחומים רבים מאוד. החל מתנודות הגלים בים ועד לתנודות מיתרי הגיטרה. תנודות אלה הן תנודות מרוסנות – כלומר דועכות עם הזמן, ומעבירות את האנרגיה שלהם לאנרגיה תרמית, כלומר לחום.
משוואת הגלים היא אחת המשוואות הפשוטות המתארות התקדמות של תנודה במרחב.

אחת התופעות המוכרות בתורת התנודות היא התהודה, שבה מופעל כוח בתדירות השווה לתדירות הטבעית של המערכת. ללא ריסון כלשהו (חיכוך למשל), המערכת מתנודדת יותר ויותר חזק עד להתמוטטות.

## במכניקה הקלאסית

### תנודות חופשיות – ריסון ויסקוזי
ממוסגר|שמאל|מערכת בעלת מסה M עליה מופעל הכוח F. היא מחוברת באמצעות קפיץ בעל מקדם K ומרסן בעל מקדם C.
שמאל|ממוזער|250px|גרף של ריסון תת-קריטי. אמפליטודת התנודות בתנאים שונים.

במערכת בעלת דרגת חופש אחת, כאשר הכוח F שווה לאפס, ניתן לתאר את משוואת התנועה של המערכת בצד שמאל כך:
 M\ddot{x}+C\dot{x}+Kx=0.

בתורת התנודות נהוג להגדיר שלושה ערכים המבטאים את השפעת התנודה על המערכת:

1. התדירות הטבעית של המערכת המתוארת על ידי \omega_n ושווה ל-\sqrt{K \over M}.
2. ריסון קריטי המתואר על ידי C_{cr} ושווה ל-2\sqrt{KM}.
3. יחס הריסון המתואר על ידי <math>\zeta</math> ושווה ליחס בין C ל-C_{cr}.

למשוואת התנועה, אם כן, ישנם שלושה פתרונות המבטאים התנהגות שונה של המערכת מבחינת תנודות:

1 ו-2. כאשר \zeta\geq1 – ריסון על קריטי וקריטי. פתרונות משוואת התנועה הם: 
X=B_1e^{(-\zeta+\sqrt{\zeta^2-1})\omega_nt}+B_2e^{(-\zeta-\sqrt{\zeta^2-1})\omega_nt} כאשר \zeta>1 (ריסון על קריטי)
X=(B_3+B_4t)e^{-\omega_nt} כאשר \zeta=1 (ריסון קריטי)

3. כאשר 0 – ריסון תת-קריטי – כלומר יש תנודות.

## ראו גם
* מתנד הרמוני
* מהוד
* גשר מצר טקומה
* אופני תנודה עצמיים
* תנודות רבי
## קישורים חיצוניים

* 

## הערות שוליים

קטגוריה:תורות פיזיקליות
קטגוריה:הנדסת מכונות
Body and Soul

**Body and Soul** (בעברית: **גוף ונשמה**) הוא שיר פופולרי שנכתב בשנת 1930 על ידי אדוורד היימן, רוברט סאוור, פרנק אייטון וג'ון גרין. השיר הוצג כשיר נושא בהצגה ובסרטים שונים, אך מאוחר יותר התפרסם, הפך לאחד הסטנדרטים המפורסמים בג'אז, והוקלט מאות פעמים על ידי מאות נגני ג'אז. ההקלטה המפורסמת ביותר של השיר היא מאת נגן הסקסופון קולמן הוקינס, ב-11 באוקטובר 1939. הסולו של הוקינס נחשב לאחת הדוגמאות הבולטות לג'אז מאולתר ואמיתי. הקלטה זו הייתה אחת הקלטות הג'אז הראשונות, והפכה ללהיט.

## הדואט בין טוני בנט ואיימי ויינהאוס

**Body and Soul** הוקלט בתור דואט של הזמר טוני בנט עם זמרת הנשמה הבריטית, איימי ויינהאוס ב-2011. זו הייתה ההקלטה האחרונה של ויינהאוס לפני מותה ב-23 ביולי 2011. הסינגל יצא לשווקים ברחבי העולם ב-14 בספטמבר 2011 ל-iTunes, ל-MTV ול-VH1. הסינגל יצא לכבוד יום הולדתה ה-28 של ויינהאוס. לשיר יצא וידאו קליפ ביום שיצא כסינגל, ובו טוני בנט ואיימי ויינהאוס מבצעים את השיר באולפן הקלטות.

### היסטוריית מצעדים

## פרסים ומועמדויות

## קישורים חיצוניים

## הערות שוליים

קטגוריה:סינגלים מ-1939
קטגוריה:סינגלים מ-2011
קטגוריה:שירי איימי ויינהאוס
קטגוריה:שירי טוני בנט
קטגוריה:דואטים
קטגוריה:שירים באנגלית
קטגוריה:סטנדרטים בג'אז
קטגוריה:זוכי פרס גראמי לביצוע הפופ הטוב ביותר של צמד/להקה
קטגוריה:סינגלים בהוצאת איילנד רקורדס
קטגוריה:סינגלים בהוצאת סוני מיוזיק
שיכון (מתמטיקה)

במתמטיקה, **שיכון** מציין שאובייקט מתמטי אחד נמצא בתוך אובייקט מתמטי אחר או מציין את הטרנספורמציה  המקשרת בין שני האובייקטים.

לדוגמה:
קבוצה X משוכנת בקבוצה Y אם קיימת פונקציה חד-חד ערכית f \colon X \to Y. בדרך כלל, אם ל-X יש מבנה נוסף (למשל טופולוגיה או מבנה אלגברי) אנו דורשים מ-f שתשמר את אותו מבנה. באמצעות השיכון אנו יכולים להגדיר את המבנה X כתת-מבנה של Y.

בטקסטים מתמטיים מתקדמים, אם יש שיכון של X ב-Y, מסמנים X \hookrightarrow Y. אם השיכון נתון על ידי f \colon X \to Y מסמנים גם f \colon X \hookrightarrow Y.

## אלגברה
באלגברה מופשטת כל הומומורפיזם לא טריוויאלי בין שדות הוא שיכון. הסיבה היא שאם יש הומומורפיזם בין שדה E לשדה F, והוא לא מעביר כל איבר ל-0, אז הגרעין של הומומורפיזם כזה שהוא אידיאל יהיה בהכרח \{0\}, כיוון שבשדה האידיאלים היחידים הם השדה כולו והקבוצה \{0\}. הנחנו בתחילה שההומומורפיזם לא מעביר כל איבר ל-0 ולכן הגרעין הוא בהכרח בדיוק \{0\}, כלומר ההומומורפיזם הוא חד-חד ערכי ולכן שיכון. 

קטגוריה:תורת הקבוצות
קטגוריה:אלגברה
קטגוריה:טופולוגיה
קטגוריה:מורפיזמים
רוזנברג

**רוזנברג** (ביידיש: **ראזענבערג**. בגרמנית: **Rosenberg**) הוא שם משפחה שמקורו ביידיש ובגרמנית ומשמעותו הר ורדים או הר אדום.

קטגוריה:שמות משפחה אשכנזיים
קטגוריה:שמות משפחה גרמניים
הקנטונים של שווייץ

עשרים ושישה **הקנטונים של שווייץ** הם המדינות המרכיבות את הקונפדרציה של שווייץ. במשך ההיסטוריה ועד אמצע המאה ה-19, היה כל קנטון מדינה ריבונית עם גבולות, עם צבא ועם מטבע משלה, עד שהמבנה הנוכחי אומץ ב-1848.

## היסטוריה
במאה ה-16 הכיל האיחוד השווייצרי שלוש עשרה מדינות שונות. מדינות אלו נקראו "קנטונים". הם התחלקו לשני סוגים: שישה קנטונים כפריים (או "קנטוני יער") ושבעה עירוניים. הגם שרשמית היו הקנטונים חלק מהאימפריה הרומית הקדושה, הם הפכו לכמעט עצמאיים כאשר השווייצרים הביסו את הקיסר מקסימיליאן ב-1499.

ששת הקנטונים הכפריים היו רפובליקות דמוקרטיות, ואילו שבעת הקנטונים העירוניים הונהגו בידי מועצות עירוניות. מועצות אלו נשלטו על ידי אוליגרכים. בין הקנטונים העירוניים ניתן למנות את ציריך, ברן ובזל.

### סדר הצטרפות הקנטונים לברית השווייצרית
* 1291 – 20px אורי, 20px שוויץ, 20px אונטרוולדן (המחולקת כיום ל-20px אובוולדן ו-20px נידוולדן)
* 1332 – 20px לוצרן
* 1351 – 20px ציריך
* 1352 – 20px גלרוס, 20px צוג
* 1353 – 20px ברן
* 1481 – 20px פריבור, 20px זולותורן
* 1501 – 20px בזל-שטאדט, 20px בזל-לנדשאפט, 20px שפהאוזן
* 1513 – 20px אפנצל אוסר-רודן, 20px אפנצל אינר-רודן
* 1803 – 20px סנט גאלן, 20px גראובינדן, 20px ארגאו, 20px תורגאו, 20px טיצ'ינו, 20px וו
* 1815 – 20px ואלה, 20px נשאטל, 20px ז'נבה
* 1979 – 20px ז'ורה (פרשה מקנטון ברן)

## תפקוד וסמכויות
שמאל|ממוזער|250px|חלוקת שווייץ לקנטונים
לכל קנטון חוקה, פרלמנט, ממשלה ובתי משפט. גודלם של הפרלמנטים נע בין חמישים ושמונה למאתיים מושבים. ממשלות הקנטונים כוללות חמישה או שבעה חברים, מספר שמשתנה מקנטון לקנטון.

כל הנושאים שאינם בסמכותה הבלעדית של הממשלה הפדרלית של האיחוד השווייצרי לפי החוקה תלויים בהחלטת הקנטון. גודלי הקנטונים שונים זה מזה בצורה קיצונית, בין 37 ל-7,105 קמ"ר, ובין 14,900 ל-1,244,400 נפש.

דמוקרטיה ישירה מונהגת כיום בשני קנטונים, אפנצל אינר-רודן וגלרוס. בקנטונים אלה מתקבלות ההחלטות באספה כללית של התושבים, אשר נערכת פעם בשנה בכיכר המרכזית של עיר הבירה. אירוע זה נקרא בגרמנית "לנדסגמיינדה".

בכל שאר הקנטונים מונהגת דמוקרטיה פרלמנטרית. מאז יצירת הקנטון ז'ורה ב-1979 לא הוגדרו קנטונים חדשים. לפי חוקת 1999, מספרם הרשמי של הקנטונים הוא עשרים ושישה, אך מספר המדינות הרלוונטי לבחירות לפרלמנט הוא עשרים ושלושה. הקנטונים אונטרוולדן, אפנצל ובזל מחולקים לשני חצאי קנטונים. אונטרוולדן מחולק לאובוולדן ונידוולדן, אפנצל מחולק לאפנצל אינר-רודן ואפנצל אוסר-רודן ובזל מחולק לבזל-שטאדט ובזל-לנדשאפט.

## רשימת הקנטונים

בטבלה נמנים כל הקנטונים לפי שנת יצירתם בסדר יורד. (בתחתית הטבלה, נתוני המדינה בכללות)

## ראו גם
* דגלי הקנטונים של שווייץ

## קישורים חיצוניים

* 
* נתוני אוכלוסייה 2023

## הערות שוליים

*
קנטונים
שווייץ
שווייץ
חבר מושבעים גדול

**חבר מושבעים גדול (Grand Jury)** הוא גוף משפטי שמקורו בשיטת המשפט הבריטית (Common Law - המשפט המקובל). תפקידו לחקור האשמות בפשעים, לבחון עדויות ואם השתכנע שיש מקום לכך, לקבוע כי יש להגיש כתב אישום.
חבר מושבעים גדול שונה מחבר מושבעים (Petit Jury), המשמש כגוף השופט במשפט רגיל. כשמו כן הוא: מספר חבריו גדול יותר מתריסר חברי חבר המושבעים (בין 16 ל-23 חברים).

תפקידו של חבר המושבעים הגדול הוא לקבוע אם יש יסוד סביר להניח שבוצע פשע, כחלק מהיותו מרכיב במערכת האיזונים והבלמים ("Checks and Balances") של השיטה המשפטית האמריקאית: קבוצת אזרחים מן השורה, חסרי פניות, מוודאים שאין העמדה לדין שרירותית על בסיס סתמי של דברי התביעה.
ההליך עצמו שונה ממשפט רגיל ולרוב אין הנאשם או בא כוחו נוכחים בעת שמיעת העדים.

## בחירת חבר מושבעים גדול
חברי חבר מושבעים זה נבחרים בשיטה דומה ומתוך אותו מאגר אזרחים של חבר מושבעים.

## ארצות הברית
מוסד משפטי זה קיים בארצות הברית מתוקף הפתיח של התיקון החמישי לחוקת ארצות הברית: "לא יובא אדם לדין על פשע שדינו מיתה, או על פשע נתעב אחר, אלא על פי חוות דעת או כתב אישום של חבר מושבעים גדול..." (תרגום פרופ' ארנון גוטפלד). ניסוח זה ("...פשע נתעב...") הביא את בית המשפט העליון של ארצות הברית לפירוש שאינו מחייב חבר מושבעים גדול בפשעים שאינם חמורים. יתר על כן, בית המשפט העליון פסק שפסקה זו בתיקון החמישי אינה תופסת לגבי המשפט המדינתי, אלא הפדרלי בלבד.
ואכן, לאור השגות וביקורות רבות על שיטה זו וחוסר הצדק שבה, בוטל מוסד זה בלמעלה ממחצית מדינות ארצות הברית והוחלף בשימוע מוקדם בפני שופט.

## ארצות אחרות
המדינה היחידה, פרט לארצות הברית, שבה נהוג חבר מושבעים גדול היא ליבריה. בבריטניה בוטל חבר מושבעים גדול בשנות השלושים והוחלף במנגנון שיפוטי מקדים אחר לקביעה האם יש מקום להעמיד נאשם לדין, וכך גם באוסטרליה.

## ישראל
שלטון המנדט הבריטי לא הנהיג בארץ חבר מושבעים גדול כשם שלא הנהיג חבר מושבעים במשפט עצמו.

בישראל לא קיים מוסד במסגרת הרשות השופטת לקביעה מסוג זה. במסגרת התיקון המכונה: "חוק היידוע" (סעיף 60א לחוק סדר הדין הפלילי), קיימת לנאשם הזכות לפנות לתביעה כדי למנוע הגשת כתב אישום נגדו. כל אדם שמואשם בעבירת פשע זכאי לשימוע למעט חריגים (עבירות אלמ"ב, אם הוא עצור בזמן הגשת כתב האישום, אישור פרקליט מחוז). טעות לחשוב שהליך כזה מקובל בעיקר לגבי אישי ציבור, החשופים יותר ופגיעים להעמדה לדין, הנהנים במקרים מסוימים מהזכות לשימוע מוקדם בפני גורמי הפרקליטות או היועץ המשפטי לממשלה, שהם חלק מהרשות המבצעת ולא השופטת.

## קישורים חיצוניים
* 

קטגוריה:סדר דין פלילי
קטגוריה:בתי משפט לפי סוג
מסרו אמוטו

**מסרו אמוטו** (ביפנית **江本勝**, באנגלית: **Masaru Emoto**, 22 ביולי 1943 ביוקוהמה, יפן -17 באוקטוברשינג יבטטה 2014) היה סופר ויזם (מוכר שמן נחשים) יפני הידוע בעיקר בזכות טענתו שדיבור ומחשבות המופנות כלפי מים משפיעים עליהם.

## חייו
אמוטו סיים לימודים ב-Yokohama Municipal University ביחסים בינלאומיים (ענף במדעי החברה), ובשנת 1992 קיבל תואר דוקטור לרפואה אלטרנטיבית לאחר שהשלים לימודים בהתכתבות ב"אוניברסיטה ההודית ללימודי רפואה אלטרנטיבית ".

לטענת אמוטו, כאשר חושפים כלי מים למילים חיוביות, תמונות יפות או מוזיקה נעימה, מחלקים אותם למספר צלחות פטרי (צלוחית שטוחה לבדיקות וניסויים במעבדה) וחושפים אותם לטמפרטורה של 250C- למשך שלוש שעות, ניתן לראות במיקרוסקופ שנוצרים בהם גבישים קריסטליים מרהיבים. אולם, כאשר המים נחשפו לדברים שליליים, מתקבלות צורות מכוערות ולא סימטריות.

משנת 1999 פרסם אמוטו מספר כרכים של עבודתו תחת הכותרת "Message From Water - מסרים מהמים", בהם תמונות מרהיבות של מים שנאמרו עליהם דברים חיוביים ושליליים בהתאמה. בנוסף, מציע אמוטו למכירה באתר האינטרנט שלו שלל "מוצרי מים" ככוסות וכלים שונים להם הוא מייחס מגוון רחב של סגולות רפואיות.

## ביקורת
טענותיו של אמוטו לא זכו להתייחסות רצינית בקרב החוקרים. יש הסוברים כי הסיבה לכך היא שהניסויים שביצע לא נעשו בתנאי הניסוי המקובלים בעולם המדע ומעולם לא הוצגו כנדרש לביקורת עמיתים. ניסיונות לשחזור הניסוי לא העלו את אותן התוצאות.
ג'יימס רנדי, קוסם מקצועי העוסק בין היתר בחשיפת נוכלים ושרלטנים הטוענים לכוחות על טבעיים, הציע לאמוטו סכום של מיליון דולר אם יצליח להוכיח את טענותיו בתנאי מעבדה תחת פיקוח, אולם אמוטו סירב.

רעיונותיו של אמוטו הופיעו בסרט בליפ משנת 2004.

## קישורים חיצוניים
* 
* האתר המסחרי של אמוטו
* אתר המבקר את מחקרו של אמוטו
* אתגר מיליון הדולר
* 

קטגוריה:פסאודו-מדע
קטגוריה:יפנים שנולדו ב-1943
קטגוריה:יפנים שנפטרו ב-2014
מציל

[שמאל|ממוזער|250px|סוכת המציל, חוף השרון, [הרצליה]]
**מציל** הוא אדם העובד בחוף הים או בבריכת שחייה ותפקידו פיקוח על הרחצה במקומות אלה, ובפרט הצלת טובע מן המים, והגשת עזרה ראשונה עד להגעת צוות חרום. 

בדרך כלל נמצא המציל בעמדת תצפית נוחה בסמוך למים, המאפשרת לו לראות את כל קהל המתרחצים.

## מצילים בישראל
עבודת המצילים מוסדרת בחוק הסדרת מקומות רחצה, תשכ"ד-1964, ובין השאר נקבע בו קנס המוטל על המפיר הוראות של מציל בעניין מניעת סכנה לחיי המתרחצים. 

פעולתם של מצילים בחוף הים מוסדרת בצו הסדרת מקומות רחצה (מצילים, סדרנים, פקחים ומגישי עזרה ראשונה), תשכ"ו-1965. הצו עוסק בשלוש דרגות של מצילים: מציל אחראי, מציל משנה, מציל עוזר – הסיווג לדרגות אלה הוא בסמכותו של משרד התעשייה המסחר והתעסוקה. 

תקן המצילים בשעות הרחצה:
* בתחנת הצלה גדולה (כזו הפועלת בתחום שטח שיפוטה של עירייה): שלושה מצילים, שלפחות שניים מהם בדרגת מציל אחראי.
* בתחנת הצלה קטנה (כזו הפועלת בתחום שטח שיפוטה של מועצה מקומית): שני מצילים, כשאחד מהם בדרגת מציל אחראי.
שמאל|ממוזער|100px|דגלי הרחצה בישראל
שמאל|ממוזער|100px|דגל אזהרה ממדוזות
חובות המציל:
:(1) להבטיח שהמתרחצים יתרחצו במים בגבולות המקומות המוכרזים בלבד;
:(2) למנוע את הרחצה במקומות ובזמנים אסורים;
:(3) למנוע מהמתרחצים לצאת מתחום מקום הרחצה המוכרז במים;
:(4) להגיש עזרה במים לזקוקים לה;
:(5) להגיש עזרה ראשונה לנזקקים עד שיוחלף על ידי מגיש עזרה ראשונה;
:(6) לשמור על סוכת ההצלה וציוד ההצלה וכן להבטיח תקינותם בכל עת.

פעולתם של מצילים בבריכות שחייה מוסדרת בצו הסדרת מקומות רחצה (בריכות שחיה מוכרזות), תש"ל-1970.

250px|ממוזער|שמאל|דגל אדום על סוכת המציל בחוף הרצליה
במסגרת הפיקוח על הרחצה מסמן המציל בחוף הים את המקומות המותרים לרחצה (או האסורים לרחצה), ומציין, באמצעות דגל מתאים המונף על סוכת המציל, את מצב הים:
* דגל לבן – ים שקט
* דגל אדום – ים סוער, שהרחצה בו מותרת
* דגל שחור – ים סוער מאוד, שהרחצה בו אסורה.

מציל בחוף הים מועסק על ידי הרשות המקומית שבמסגרתה נמצא חוף ים זה. מציל בבריכת שחייה מועסק על ידי בעליה של הבריכה. בדרך כלל מועסקים גברים בתפקיד זה.

עבודת המצילים בחוף הים היא עבודה עונתית, המתקיימת בדרך כלל באביב ובקיץ, שבהם פעילים חופי הרחצה. גם עבודתם של המצילים בבריכות השחייה היא עבודה עונתית – אף שרבות מהבריכות פעילות במשך כל השנה, הרי הפעילות בהן בחודשי הסתיו והחורף יורדת במידה ניכרת.

בשנת 2016, התווסף דגל לסימול מדוזות במים.
## המציל בקולנוע ובטלוויזיה
לפרסום רב זכתה עבודת המציל בסדרת הטלוויזיה "משמר המפרץ" בכיכובה של פמלה אנדרסון.

הסרט הישראלי "הצילו את המציל", שבוים בידי אורי זוהר מתאר את התלבטויותיו של מציל תל אביבי, בין נאמנותו לאשתו ולילדיו לבין הפיתויים במקום עבודתו.

## ראו גם
*חסקה

## קישורים חיצוניים

* ארגון מצילי הבריכה בישראל
* אתר המצילים של ישראל
* אילה אליהו, שירותי ההצלה בחופי הים בישראל, באתר מרכז המחקר והמידע (ממ"מ) של הכנסת, 9 בנובמבר 2017
* 
* 
* 
*  קורס מצילים בחוף הים בתל אביב, '''1953''', באתר ארכיון הסרטים הישראלי בסינמטק ירושלים

## הערות שוליים

*
קטגוריה:נותני שירות
קטגוריה:שחייה
קטגוריה:הצלה
צינור פיטו

ממוזער|225px|שמאל|תרשים של צינור פיטו־סטטי:P<sub>t</sub> – לחץ טוטלי (בלבן)P<sub>s</sub> – לחץ סטטי (בצהוב)
[ממוזער|225px|שמאל|צינורות פיטו במטוס [F/A-18]]
**צינור פיטו** (באנגלית: **Pitot tube**) הוא מכשיר למדידת לחץ המשמש למדידת זרימת נוזל או גז. צינור הפיטו נקרא על שם ממציאו, המהנדס הצרפתי שנולד באיטליה, הנרי פיטו, והותאם לצורתו המודרנית על ידי המדען הצרפתי, אנרי דרסי. צינור פיטו משמש בעיקר למדידת מהירות כלי טיס ולמדידת מהירויות של אוויר וגז בהתקנים תעשייתיים.

## עקרון פעולה
צינור פיטו פשוט הוא צינור דק וחד עם פתחים לכניסת האוויר אשר קצהו מופנה ישירות לכיוון מדידת הזורם (נוזל או גז) והוא מודד את הלחץ הטוטלי, אך הלחץ הטוטלי לבדו אינו מספיק כדי למדוד את מהירות האוויר, על פי עקרון ברנולי הקובע:

:p_t = p_s + p_d

כאשר:
* p_t – הלחץ הטוטלי
* p_s – הלחץ הסטטי
* p_d – הלחץ הדינמי

לפיכך, הלחץ הדינמי הוא ההפרש בין הלחץ הטוטלי ללחץ הסטטי. הלחץ הסטטי נמדד באמצעות פתח סטטי (Static ports) הממוקם בצידי גוף המטוס. הלחץ הסטטי נקבע באמצעות סעפת הממוקמת בתוך מכל סגור המקיף אותה. אם האוויר בצידה האחד של הסעפת נמצא בלחץ סטטי והאוויר בצידה השני נמצא בלחץ טוטלי, אז הסטייה של הסעפת תהיה יחסית ללחץ הדינמי באמצעותה ניתן לקבוע את מהירות האוויר של המטוס. מכלול הסעפת נמצא בתוך מד המהירות עצמו אשר ממיר את הלחץ הדינמי למערכת של מנופים מכניים באמצעותם ניתן לקרוא את מהירות המטוס.

במקום להשתמש בפתח סטטי ניתן להשתמש בצינור פיטו־סטטי הכולל צינור קואקסיאלי נוסף המקיף את צינור הפיטו ובצידיו חורים אשר אינם מופנים ישירות לכיוון זרימת האוויר ומודדים את הלחץ הסטטי.

צינור פיטו מותקן בדרך כלל בקצה הכנף או בחרטום המטוס, במקום בו אין הפרעות של זרימת אוויר (לרוב מתחת לחופת תא הטייס) על מנת לא לגרום כוח גרר מיותר. במקרים רבים צינורות פיטו בכלי טיס מצוידים בהתקן חימום כדי למנוע מהם להחסם על ידי קרח.

## מגבלות צינור פיטו
* המדידה שלו מדויקת רק כאשר הוא נמצא בכיוון הטיסה, לכן כאשר המטוס טס בזווית יש סטיה בחישוב המהירות.
* יש להתקין את הצינור במקום בו זרימת האוויר על פני המטוס תאפשר מדידה מדויקת, לכן צינור פיטו הוא מין מוט דק וחד עם פתחים לכניסת האוויר.
* ככל שהמטוס עולה לגובה רב יותר והאוויר נהיה דליל יותר, פחות ופחות אוויר נכנס לצינור הפיטו והלחץ יורד, מה שיוצר מצב שצינור הפיטו משקף מהירות יותר נמוכה מזאת שהמטוס באמת טס בה. ברוב מדי המהירות במטוסים ישנו מתקן שמתקן זאת אוטומטית בהתחשב בגובה בו נמצא המטוס.

## ראו גם
* מערכת פיטו־סטטית
* מד רוח

## קישורים חיצוניים
* 

קטגוריה:רכיבי כלי טיס
קטגוריה:צרפת: המצאות
קטגוריה:מדי לחץ
גוטליב שומאכר

[שמאל|ממוזער|250px|שומכר בחפירות [תל מגידו שנערכו בין השנים 1903–1905]]
[220px|ממוזער|שמאל| תוכנית של האתר הארכאולוגי [סוסיתא (אתר ארכאולוגי)|סוסיתא כפי ששורטטה על ידי גוטליב שומאכר ב-1885]]
**גוטליב שומאכר** (בגרמנית: **Gottlieb Schumacher**; 21 בנובמבר 1857, זנסוויל, מדינת אוהיו – 26 בנובמבר 1925, חיפה) היה מבני המושבה הגרמנית הטמפלרית בחיפה. מהנדס וארכאולוג חובב.

## ביוגרפיה
שומאכר נולד בארצות הברית להורים ממוצא גרמני. אביו, יעקב שומאכר, הצטרף לטמפלרים, ובשנת 1869 היגר עם משפחתו לארץ ישראל והיה מבוני המושבה הגרמנית בחיפה. גוטליב גדל שם, ובבגרותו נשלח לשטוטגרט שבגרמניה שם למד ארכיטקטורה והנדסה. לאחר סיום לימודיו חזר לארץ.

שומאכר תכנן בתים רבים, בהם מבנה היקב בראשון לציון, בית החולים של המסיון בצפת ואכסניה גדולה לצליינים בנצרת. הוא עבד בשירות השלטון העות'מאני בתכנון תוואי המסילה דמשק - חיפה של מסילת הרכבת החיג'אזית (רכבת העמק). בנוסף שימש גם כמהנדס העיר עכו ובתפקידו זה תכנן את הרובע המנדטורי שלה. חיבר את המפה Karte des Ostjordanlandes ("מפת מזרח הירדן").

בשנת 1872 התמנה אביו יעקב שומאכר לתפקיד סגן הקונסול של ארצות הברית בחיפה ובצפון הארץ, וביתו הפך לבניין הקונסוליה של ארצות הברית. התפקיד עבר לאחר מותו בשנת 1891 לבנו גוטליב, והבית נשאר בניין הקונסוליה עד שנת 1904.

על שמו של גוטליב שומאכר, נקרא מכון המחקר האוניברסיטאי המשמש לחקר הנוכחות הנוצרית בארץ ישראל בעת החדשה, ושוכן בבית קלר בחיפה.

### פעילות ארכאולוגית
בשנת 1885 שלח לורנס אוליפנט את שומאכר, שהיה חבר באגודה הגרמנית לחקר ארץ ישראל, לערוך סקר בגולן לשם בניית קו הרכבת שאותה רצתה משפחת סורסוק לסלול בגולן. במסגרת הסקר נסקרו גם אתרים ארכאולוגיים, הוא היה הראשון שערך סקר מדעי מקיף באזור זה. בין היתר הוא סקר לראשונה את חורבת א-רפיד בשנת 1890.

שומאכר חפר בין השנים 1905-1903 בתל מגידו, הראשון שחפר בתל זה. עד היום קרויה התעלה שחפר בתל "תעלת שומאכר". הוא חפר גם בלגיו, שם איתר מצודה צבאית קטנה בראש שלוחה מעל הכפר, מצפון לנחל קיני, בשטח מורם מסביבתו בשיפולים הצפוניים-מזרחיים של **גבעת אל-מאנאך**. כמו כן חפר בחורבת מוצב.

גוטליב שומאכר היה זה שהציע לקרוא את שם העיר חיפה כפי הגייתה עד כה. עד אז נקראה העיר בהגיות שונות ובכתיב שונה.
נקבר בבית הקברות הטמפלרי בחיפה. על המצבה ציטוט בגרמנית מהברית החדשה "נאמן הוא הקורא אתכם" ().
ממוזער|200px|המצבה של גוטליב שומאכר (משמאלו קבורה אשתו, מריה לבית לנגה)

בתו של גוטליב, נלי מרצ'ינקובסקי-שומאכר, נולדה במושבה הגרמנית בשנת 1896, והתגוררה בחיפה עד מותה בגיל 96. היא כתבה את הספר "גשם משמים בהירים" המהווה מקור היסטורי לתולדות המושבה הגרמנית ולתולדות חיפה. הספר תורגם לעברית.

## לקריאה נוספת
* משה הרטל, תרומתו של שומכר לחקר הגולן, אריאל כתב עת לידיעת ארץ ישראל, 126, 1998

## קישורים חיצוניים

*  – כתבה לזכרו בעיתון דבר
* יוסי בן-ארצי, גוטליב שומאכר – מפות ותוכניות לפיתוח חיפה, קתדרה 73, 1994
* גוטליב שומאכר מתוך אתר הקרן הבריטית לחקר ארץ ישראל
* 
* אתר מכון שומאכר 
* סמר עודה - כרנתינג'י, התגייסות לחילוץ מסמכים טמפלריים בעקבות פגיעת הטיל בבית קלר בחיפה, אתר חי פה, 17 בנובמבר 2024

## הערות שוליים

קטגוריה:חוקרי ארץ ישראל
קטגוריה:טמפלרים (תנועה)
קטגוריה:קונסולים בארץ ישראל
קטגוריה:אדריכלים אמריקאים
קטגוריה:אדריכלים ארץ-ישראלים
קטגוריה:אישים הקבורים בחיפה
קטגוריה:ארץ-ישראלים שנולדו ב-1857
קטגוריה:ארץ-ישראלים שנפטרו ב-1925
הומוריסטן

[ממוזער|150 פיקסלים|[אפרים קישון, הומוריסטן]]
**הוּמוֹרִיסְטָן** או **הומוריסט** הוא מי שיוצר יצירות הומוריסטיות. יצירות אלה הן בצורות מגוונות:
* ספרים, כגון ספריו של שלום עליכם.
* הומורסקות קצרות, כגון אלה של אפרים קישון.
* קטעי הומור קצרצרים (משפט או שניים), כגון אלה של יחיאל ספרא.
* קומיקס, המשלבים טקסט וציור, כגון יצירותיו של דודו גבע.
* יצירות להצגה בתיאטרון, ברדיו, בטלוויזיה ובמופעי סטנד-אפ.

התמורה המשולמת להומוריסטן בעד יצירתו היא בדרך כלל שכר סופרים. ההומוריסטן מקבל גם תמורה לא חומרית בדמות אהבת הקהל, אהדת הקוראים והערצת הצופים. תמורה זו חשובה לכל האמנים, אך אצל ההומוריסטן נודעת לה משמעות מיוחדת, בשל הלגלוג העצמי המתלווה תדיר ליצירתו.

## קישורים חיצוניים

*
קטגוריה:מקצועות הבידור
יהדות מלטה

[שמאל|ממוזער|250px|משפחה יהודית ב[ולטה בירת מלטה, בתחילת המאה ה-20.]]
**יהדות מלטה** היא קהילה יהודית קטנה במלטה שבים התיכון.

היהודים הראשונים שישבו במלטה התיישבו בה כבר במהלך שלטון האימפריה הרומית באי, ואפשר שעוד מימי הפיניקים. נוכחות יהודית רציפה התקיימה באי תחת שלטון הביזנטים, הערבים, וממלכת סיציליה ששלטה באי מהמאה ה-11, ותחת שלטונה פרחה הקהילה. כאשר אוחדה ממלכת סיציליה עם ממלכת אראגון, השתנה לרעה היחס ליהודים, והם גורשו במסגרת גירוש ספרד ב-1492.

יהודים מטורקיה וממקומות אחרים שנפלו בשבי האבירים ההוספיטלרים ששלטו באי מ-1530 עד 1798, ולא הצליחו לפדותם, הקימו במלטה קהילה יהודית חדשה. האי נפתח להתיישבות חופשית של יהודים לאחר כיבושו בידי נפוליאון וסילוק האבירים ב-1798. בתקופת השלטון הבריטי באי, שהחלה עם גירוש הצרפתים ב-1800, החלה הגירה מצומצמת של יהודים למלטה, אך הקהילה לא מנתה מעולם יותר מכמה עשרות אנשים ולא תמיד היה בה רב. במהלך מלחמת העולם השנייה יהודי מלטה לא נפגעו שכן הפלישה שתוכננה אליה על ידי מדינות הציר לא יצאה מעולם אל הפועל. כמה יהודים מגרמניה אף מצאו באי מקלט בשנות השלושים.

ב-1979 נהרס בית הכנסת הישן של הקהילה בבירה ולטה, ובינואר 2000 נחנך בית כנסת חדש בעיר תשביש. כיום יש במלטה כ-200 יהודים.

ב-2013 הוקם במלטה בית חב"ד על ידי הרב חיים שלום והרבנית חיה מושקא סגל. מרכז חב"ד מלטה מפעיל את "לחיים", מסעדה כשרה למהדרין היחידה בכל מלטה.

## קישורים חיצוניים
* היהודים במלטה סיפורה של משפחה יהודית ממלטה
* מרכז חב"ד מלטה  
* ביבליוגרפיה - יהודי מלטה
* 

מלטה
קטגוריה:מלטה: דמוגרפיה
קטגוריה:מלטה: דת
אלפרד סיסלי

**אלפרד סיסלי** (; 30 באוקטובר 1839 – 29 בינואר 1899) היה צייר צרפתי.
## ביוגרפיה
סיסלי, יליד פריז, החל בשנת 1860 ללמוד בסטודיו של האמן שארל גלייר,
שם הכיר את עמיתיו ליצירה לעתיד קלוד מונה ופייר-אוגוסט רנואר. בשנת 1871, בעת טיול עם קלוד מונה, בלונדון, אנגליה, גילה אלפרד את יצירותיהם של ג'וזף טרנר וג'ון קונסטבל. יצירותיהם של אמנים אלה, וכן האמנות האנגלית בכלל, השפיעו על תחום יצירתו של סיסלי. באותה תקופה החל לעבוד סיסלי יחד עם האמנים האימפרסיוניסטים, ביניהם חבריו לעבודה מונה ורנואר, וכן אדגר דגה וקאמי פיסארו. במהלך חייו צייר סיסלי כ-900 ציורי שמן, ברובם תיאר נופים כפריים.

נפטר בשנת 1899 מסרטן. היה נשוי ואב לשניים.

## קישורים חיצוניים

* אלפרד סיסלי, באתר Biography.com
* אלפרד סיסלי, באתר מוזיאון הכט
* 
* 

* 

קטגוריה:ציירים אימפרסיוניסטים צרפתים
קטגוריה:צרפתים ממוצא אנגלי
קטגוריה:צרפתים שנולדו ב-1839
קטגוריה:צרפתים שנפטרו ב-1899
פרדריק באזיל

[שמאל|ממוזער|250px|'''פרדריק באזיל, איחוד משפחתי, [1868**]]
**ז'אן פרדריק באזיל** (ב[[צרפתית]]: **Jean Frédéric Bazille**; במקור, בצרפתית, שם המשפחה נהגה "באזי"; [[6 בדצמבר]] [[1841]] – [[28 בנובמבר]] [[1870]]) היה [[צייר]] [[צרפתי]].

==ביוגרפיה==

החל ללמוד [[רפואה]] ב-[[1862]], ואז פגש באקראי את ה[[אמן (אמנות)|אמן]] [[פייר-אוגוסט רנואר]] ונמשך אל עולם ה[[אמנות]]. בין השנים 1862–[[1863]] למד אמנות בסטודיו של [[שארל גלייר]]. באזיל נהג ליצור יחד עם רנואר, [[קלוד מונה]], [[אלפרד סיסלי]] ו[[אדואר מאנה]], ועקב מצבו הכלכלי הנוח, תמך בהם כלכלית, השתתף רבות בקניית חומרי הציור שלהם ואף נתן להם מקום בסטודיו הפרטי שלו.

באזיל נחשב ביצירתו [[אימפרסיוניזם|אימפרסיוניסט]]. יצירתו המפורסמת ביותר היא "**איחוד משפחתי'''", אותה צייר בשנת 1868. למרות הטענות החוזרות על היותו הומוסקסואל, עובדה זו לא הוכחה מעולם.

באזיל נפל בקרב במלחמת צרפת–פרוסיה בשנת 1870, כשהיה בן 29 בלבד.

## קישורים חיצוניים

* פרדריק באזיל באתר biography.com
* 
* 

קטגוריה:ציירים אימפרסיוניסטים צרפתים
קטגוריה:אוקסיטנים
קטגוריה:צרפתים במלחמת צרפת–פרוסיה
קטגוריה:צרפתים שנולדו ב-1841
קטגוריה:צרפתים שנפטרו ב-1870
נבל פה

[שמאל|ממוזער|230px|נבל פה שהיה בשימוש במהלך [מלחמת האזרחים האמריקנית]]
שמאל|ממוזער|230px|נבל פה מודרני
230px|ממוזער|שמאל|נגן נבל פה
**נבל הפה** או **נבל הלסת** הוא אחד מהכלים המוזיקליים העתיקים בעולם.
הכלי מורכב מלשונית מתכת גמישה המחוברת למסגרת ברזל או פלדה יצוקה כך שהיא נמצאת בין זרועות המסגרת. קצה לשונית זו מוחזק בפיו של האדם המנגן בכלי, והוא פורט על הלשונית עם אצבעותיו כדי להפיק תווים. לתווים המופקים יש גובה צליל קבוע, אף על פי שעל ידי שינוי כמות האוויר בפה המנגן ניתן ליצור צלילים עיליים שונים, וכך ליצור מלודיות פשוטות.

נבל פה מתחלק לשניים:
# נבל פה אשר מנגנים בו על ידי החזקה בשפתיים, כגון נבל הפה הווייטנאמי.
# נבל פה אשר מנגנים בו על ידי החזקה בשיניים, בדומה לנבל הפה ההונגרי המוצג בתמונה משמאל.
בשני הסוגים פורט המנגן על הלשונית הדקה בעזרת אצבעותיו. ניתן לשנות את גובה הצליל בעזרת שינוי מבנה חלל הפה.

על אף שבאנגלית נבל הפה נקרא Jew's harp (נבל יהודי), אין לכלי שום קשר מיוחד ליהודים, וסביר להניח שמקור השם הוא בשיבוש המילים Jaw harp (נבל לסת).

### במוזיקה הפופולרית
להקת הרד הוט צ'ילי פפרז השתמשה בנבל הפה בשירה "Give it Away".
הזמר לאונרד כהן מזכיר את נבל הפה בשירו "Last Year's Man", ומשתמש בו בשיר "Bird On The Wire" (אפשר לשמוע את הכלי בבירור בשנייה 0:06). בשירו של אריק איינשטיין, מכופף הבננות, נעשה שימוש בנבל פה הנשמע בין השאר בתחילת ההקלטה ובסיומה. 

## כיצד מנגנים בנבל הפה
את נבל הפה מחזיקים בעדינות כך שהיד נוגעת רק במסגרת ולא בלשונית, מצמידים את המסגרת לשיניים הקדמיות כשהן מופרדות במקצת והשפתיים מונחות על החלק העליון והתחתון של המסגרת.

מנגנים על ידי פריטה לשני הכיוונים של הלשונית. ניתן להשיג צלילים שונים על ידי הזזת הלסת התחתונה והלשון לשינוי חלל הפה או נשיפה ושאיפה בזמן הפריטה.

## קישורים חיצוניים

* http://www.jewsharpguild.org/
* The world's most complete Jew's Harp Collection
* 

קטגוריה:כלי נגינה
קטגוריה:כלים אידיופוניים